ประกาศการประปาส่วนภูมิภาคประกาศการประปาส่วนภูมิภาคเรื่องการออกพันธบัตรการประปาส่วนภูมิภาคพ.ศ. ๒๕๕๔ครั้งที่ ๓[๑] อาศัยอำนาจตามความในมาตรา ๗ (๙) และมาตรา ๔๘ (๓)แห่งพระราชบัญญัติการประปาส่วนภูมิภาค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการประปาส่วนภูมิภาค (ฉบับที่ ๓) พ.ศ. ๒๕๕๐ผู้ว่าการการประปาส่วนภูมิภาค โดยความเห็นชอบของคณะรัฐมนตรี จึงขอประกาศให้ทราบว่าข้อ ๑ การประปาส่วนภูมิภาคจะทำการกู้เงินโดยวิธีออกพันธบัตรข้อ ๒ พันธบัตรนี้มีชื่อเรียกว่า พันธบัตรการประปาส่วนภูมิภาค พ.ศ. ๒๕๕๔ ครั้งที่ ๓ข้อ ๓ พันธบัตรนี้เป็นพันธบัตรชนิดระบุชื่อผู้ถือข้อ ๔ พันธบัตรนี้มีมูลค่าที่ออกจำนวนรวม ๑,๐๐๐,๐๐๐,๐๐๐.๐๐ บาท(หนึ่งพันล้านบาทถ้วน) แบ่งออกเป็นจำนวน ๑,๐๐๐,๐๐๐ (หนึ่งล้าน) หน่วย โดยมีมูลค่าหน่วยละ ๑,๐๐๐.๐๐บาท (หนึ่งพันบาทถ้วน)ข้อ ๕ พันธบัตรนี้มีกำหนดไถ่ถอน ๘ (แปด) ปี นับแต่วันที่ออกพันธบัตรเป็นการไถ่ถอนครั้งเดียวเต็มตามจำนวนที่ออก และไม่มีการไถ่ถอนก่อนกำหนดข้อ ๖ วันออกพันธบัตรคือวันที่ ๒๘ เดือนมิถุนายน พ.ศ. ๒๕๕๔ข้อ ๗ วันไถ่ถอนพันธบัตรคือวันที่ ๒๘ เดือนมิถุนายน พ.ศ. ๒๕๖๒ หากวันดังกล่าวตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไปข้อ ๘ พันธบัตรนี้มีดอกเบี้ยในอัตราคงที่ร้อยละ๓.๗๖ (สามจุดเจ็ดหก) ต่อปี คำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรหนึ่งวันการคำนวณดอกเบี้ยใช้หลักเกณฑ์หนึ่งปีมี ๓๖๕ (สามร้อยหกสิบห้า) วัน และนับวันตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งข้อ ๙ การประปาส่วนภูมิภาคจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๙.๑ ดอกเบี้ยงวดแรกชำระในวันที่ ๒๘ เดือนธันวาคม พ.ศ. ๒๕๕๔๙.๒ ดอกเบี้ยงวดต่อไปชำระทุก ๆ ๖ (หก) เดือน ในวันที่ ๒๘เดือนมิถุนายน และวันที่ ๒๘ เดือนธันวาคม ของทุกปีตลอดอายุของพันธบัตร๙.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร๙.๔ ถ้าวันครบกำหนดชำระดอกเบี้ยดังที่ระบุในข้อ ๙.๑, ข้อ ๙.๒ และข้อ ๙.๓ ตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไปข้อ ๑๐ การโอนกรรมสิทธิ์หรือการจำนำพันธบัตรนี้ให้ทำโดยวิธีจดทะเบียนที่ธนาคารแห่งประเทศไทย ซึ่งได้รับแต่งตั้งให้เป็นนายทะเบียนและตัวแทนจ่ายเงินของพันธบัตรนี้การโอนกรรมสิทธิ์หรือการจำนำพันธบัตรสามารถทำได้ตลอดเวลา เว้นแต่ในระหว่างระยะเวลา๑๐ (สิบ) วัน ก่อนถึงวันกำหนดไถ่ถอนพันธบัตรตามข้อ ๗ ทั้งนี้เว้นแต่นายทะเบียนจะพิจารณาเห็นสมควรเป็นอย่างอื่นข้อ ๑๑ กรรมสิทธิ์ในพันธบัตรให้ถือตามการจดทะเบียนที่นายทะเบียนเป็นสำคัญข้อ ๑๒ พันธบัตรนี้มิให้ถือว่าฉบับใดสมบูรณ์เว้นแต่พนักงานเจ้าหน้าที่ของธนาคารแห่งประเทศไทยซึ่งผู้ว่าการการประปาส่วนภูมิภาค แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นข้อ ๑๓ พันธบัตรนี้จำหน่ายแก่ บุคคลธรรมดานิติบุคคล และคณะบุคคล โดยไม่จำกัดประเภทบุคคลและสัญชาติข้อ ๑๔ การประปาส่วนภูมิภาคมอบหมายให้ธนาคารสแตนดาร์ดชาร์เตอร์ด (ไทย) จำกัด (มหาชน) เป็นผู้จัดการจัดจำหน่ายตัวแทนจัดจำหน่าย และประกันการจำหน่ายพันธบัตรนี้และจัดการอื่น ๆที่จำเป็นเพื่อประโยชน์ในการนี้ข้อ ๑๕ รายละเอียดขั้นตอน วิธีการและกำหนดการเปิดให้จองซื้อพันธบัตรนี้ ตลอดจนขั้นตอนและวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ให้เป็นหน้าที่ของผู้จัดการจัดจำหน่ายและประกันการจำหน่ายพันธบัตรเป็นผู้กำหนดข้อ ๑๖ พันธบัตรนี้ใช้เป็นหลักทรัพย์ค้ำประกันในการประมูลงานกับการประปาส่วนภูมิภาคได้ข้อ ๑๗ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนจ่ายเงินพันธบัตร และจัดการอื่น ๆที่จำเป็นเพื่อประโยชน์ในการนี้ข้อ ๑๘ ธนาคารแห่งประเทศไทยจะส่งมอบใบพันธบัตรให้แก่ผู้ถือกรรมสิทธิ์ในพันธบัตรภายในกำหนด ๔๕ (สี่สิบห้า) วันนับแต่วันออกพันธบัตรประกาศณ วันที่ ๕ กรกฎาคม พ.ศ. ๒๕๕๔วิเศษ ชำนาญวงษ์ผู้ว่าการการประปาส่วนภูมิภาคปริยานุช/ผู้จัดทำ๖ กันยายน ๒๕๕๔ณัฐวดี/ตรวจ๖ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๙ ง/หน้า ๒๘/๑๑ สิงหาคม ๒๕๕๔